ΜΙΑ ΣΕΙΡΑ ΤΟΥ NETFLIX
-Εντάξει; -Ναι.
-Εντάξει, πείτε μου. -Λήψη πρώτη.
Πώς θα σε περιέγραφες;
Πώς θα με περιέγραφα;
Σε έχουν περιγράψει ως ψευδο-αρχαιολόγο.
-Ναι. -Κάποιον που επιλέγει τα δεδομένα.
Οι ακαδημαϊκοί απορρίπτουν τα δημοφιλέστατα βιβλία σου.
ΕΙΝΑΙ ΤΡΕΛΟΣ Ο ΧΑΝΚΟΚ;
Ήξερες ότι τα έβαζες με την ακαδημαϊκή κοινότητα;
Πολλοί δεν θέλουν να το ακούσουν.
Είσαι στην πρώτη γραμμή εδώ και δεκαετίες…
ΧΑΜΕΝΟΣ ΟΡΙΖΟΝΤΑΣ
…και μου αποκάλυψες πολλές αμφιλεγόμενες ιδέες…
ΠΑΛΑΙΟΤΕΡΟ ΑΠ' Ο,ΤΙ ΦΑΙΝΕΤΑΙ
…που τώρα επιβεβαιώνονται.
Είμαι ο Γκράχαμ Χάνκοκ.
Δεν ισχυρίζομαι ότι είμαι αρχαιολόγος ή επιστήμονας.
Είμαι δημοσιογράφος
και το αντικείμενο που ερευνώ είναι η ανθρώπινη προϊστορία.
Υποψιάζομαι ότι οι άνθρωποι είναι ένα είδος με αμνησία.
Έχουμε ξεχάσει κάτι απίστευτα σημαντικό στο ίδιο μας το παρελθόν.
Και πιστεύω ότι αυτό το απίστευτα σημαντικό ξεχασμένο πράγμα
είναι ένας χαμένος, προηγμένος πολιτισμός της Εποχής των Παγετώνων.
Δεκαετίες ψάχνω αποδείξεις αυτού του χαμένου πολιτισμού
σε τοποθεσίες ανά τον κόσμο.
Τώρα σκοπός μου είναι να ταξινομήσω αυτά τα στοιχεία…
Και αυτό φαίνεται εξαιρετικά περίεργο.
…που αμφισβητούν την παραδοσιακή αντίληψη της ιστορίας.
Μεταθέτει πίσω αυτές τις ημερομηνίες. Πολύ πίσω.
Αρχαίες κατασκευές χτισμένες με απροσδόκητη επιτήδευση…
Είναι ο πιο εκπληκτικός αρχαιοαστρονομικός χώρος στη Β. Αμερική.
…που αποκαλύπτουν τα αποτυπώματα ενός προηγμένου προϊστορικού πολιτισμού.
Μοιάζει με τη Στήλη της Ροζέτας.
Η πιθανότητα να εμφανίστηκε ο πολιτισμός νωρίτερα
δυναμώνει.
Θα χρειαστεί να ξαναγράψουμε την ιστορία όπως την ξέρουμε.
Ναι.
Φυσικά, αυτή η ιδέα ταράζει τους υποτιθέμενους ειδικούς
που επιμένουν ότι οι μόνοι άνθρωποι που υπήρχαν την Εποχή των Παγετώνων
ήταν απλοί κυνηγοί-συλλέκτες.
Αυτό με κάνει αυτόματα νούμερο ένα εχθρό των αρχαιολόγων.
Γιατί να μην πουν "Είναι μυστήριο"
και να μείνει εκεί;
Είναι δουλειά μου να δώσω μια διαφορετική σκοπιά.
Ίσως υπάρχει ένα ξεχασμένο επεισόδιο στην ανθρώπινη ιστορία.
Όμως, ίσως η εξαιρετικά αμυντική,
αλαζονική στάση της ακαδημαϊκής κοινότητας
δεν μας αφήνει να σκεφτούμε την πιθανότητα.
Προσπαθώ να ανατρέψω την ιδεολογική δομή της ιστορίας.
ΥΠΗΡΞΕ ΚΑΠΟΤΕ ΜΙΑ ΠΛΗΜΜΥΡΑ
Επί 30 χρόνια, ψάχνω κάτι
που μου είπαν ότι δεν μπορεί να υπάρχει.
Έναν προηγμένο ανθρώπινο πολιτισμό, πολύ παλαιότερο από τον δικό μας, χαμένο.
Η επικρατούσα εκδοχή λέει ότι μετά το τέλος της Εποχής των Παγετώνων…
9.600 Π.Χ.
…με δική τους πρωτοβουλία, οι πρόγονοί μας
άρχισαν ξαφνικά να καλλιεργούν και να εκτρέφουν ζώα,
δημιουργώντας οικισμούς και τελικά πόλεις,
ως ότου εμφανίστηκαν οι πρώτοι πολιτισμοί πριν από 6.000 χρόνια.
4.000 Π.Χ.
Όμως, νέα ευρήματα μεταθέτουν προς τα πίσω αυτόν τον ορίζοντα.
Μια τέτοια ανακάλυψη έγινε εδώ στην Ινδονησία.
ΙΝΔΟΝΗΣΙΑ
ΙΝΔΙΚΟΣ ΩΚΕΑΝΟΣ - ΘΑΛΑΣΣΑ ΙΑΒΑΣ ΜΑΛΑΙΣΙΑ - ΣΙΓΚΑΠΟΥΡΗ - ΑΝΑΤ. ΜΑΛΑΙΣΙΑ
Στο πιο κατοικημένο νησί, στην Ιάβα…
ΙΑΒΑ
ΤΖΑΚΑΡΤΑ
…τέσσερις ώρες νότια της Τζακάρτα, κοντά στο Καριαμούκτι.
ΚΑΡΙΑΜΟΥΚΤΙ
Ήρθα εδώ για να ερευνήσω ένα από τα πιο αξιοσημείωτα
και αμφιλεγόμενα αρχαιολογικά ευρήματα της εποχής μας.
Τα πρώτα στοιχεία
έχουν μπερδέψει εντελώς τους συμβατικούς αρχαιολόγους
επειδή θέτουν υπό αμφισβήτηση όλα όσα μας έχουν διδάξει
για την προϊστορία μας.
Ο χώρος εγείρει ένα ανησυχητικό ερώτημα.
Κι αν ένας προηγμένος πολιτισμός
άκμασε στην Ινδονησία την Εποχή των Παγετώνων;
Ένας πολιτισμός χαμένος στην ιστορία
μέχρι τώρα.
Αυτό είναι το Γκουνούνγκ Παντάνγκ.
ΓΚΟΥΝΟΥΝΓΚ ΠΑΝΤΑΝΓΚ
Η ονομασία σημαίνει "βουνό του φωτός" ή "βουνό της φώτισης"
στην τοπική σουνδανική διάλεκτο.
Οι ντόπιοι μιλούν με δέος για τη μυστηριώδη ατμόσφαιρα…
και προσκυνητές έρχονται από παντού για να τιμήσουν το βουνό.
Εξαγνίζονται σε μια αρχαία πηγή στους πρόποδες…
πριν ανέβουν τον λόφο…
εκατόν δέκα μέτρα.
Η ανάβαση είναι απότομη και σκληρή δουλειά.
Αλλά αξίζει μόλις φτάσεις στην κορυφή.
Επειδή το Γκουνούνγκ Παντάνγκ δεν μοιάζει με κανένα άλλο μέρος.
Για καιρό, οι αρχαιολόγοι πίστευαν ότι ήταν άλλος ένας λόφος στη ζούγκλα.
Όμως, υπήρχε ένα πρόβλημα με αυτό.
Φτάνεις στην κορυφή και βλέπεις κομμάτια σκορπισμένα παντού.
Περιέργως εξαγωνικές λίθινες πλάκες διασκορπισμένες παντού.
Χιλιάδες τέτοιες.
Είναι ωραίο θέαμα.
Αλλά όχι παράταιρο στο ηφαιστειογενές τοπίο της Ινδονησίας,
όπου τέτοιες πέτρες δημιουργούνται φυσικά.
Λέγονται στυλοειδείς ενώσεις
και σχηματίζονται όταν ηφαιστειακή πέτρα, εδώ βασάλτης,
ψύχεται και σπάει σε ιδιαίτερα σχήματα.
Εκ πρώτης όψεως, ίσως περάσεις αυτήν την αναβαθμίδα
για φυσικό σχηματισμό ηφαιστειακής πέτρας,
γι' αυτό και οι αρχαιολόγοι άργησαν να την ερευνήσουν.
Αν κοιτάξεις όμως πιο προσεκτικά, γίνεται προφανές
ότι αυτές οι πέτρες έχουν κοπεί, χρησιμοποιηθεί ως δομικά υλικά
και τοποθετηθεί από ανθρώπους.
Ανάμεσα στον κυκεώνα πεσμένων λίθων,
εμφανίζονται ίχνη κατασκευών σε όλο τον λόφο.
Υψώματα, ορθογώνιοι χώροι και μακριά τείχη
σε προσεκτικά διαμορφωμένες αναβαθμίδες,
όλα εμφανώς ανθρωπογενή.
Όταν ο αρχαιολόγος Αλί Άκμπαρ και η ομάδα του άρχισαν εργασίες το 2012,
υπέθεσαν πως οι κατασκευές στον λόφο
θα αποδεικνύονταν λιγότερο από 2.500 ετών.
Δεν ξέρουμε απόλυτα τη χρονολόγησή του.
ΔΡ ΑΛΙ ΑΚΜΠΑΡ ΠΑΝΕΠΙΣΤΗΜΙΟ ΤΗΣ ΙΝΔΟΝΗΣΙΑΣ
Ήταν εγκαταλελειμμένο για πολύ καιρό και ίσως ξεχασμένο.
Η ομάδα υπέθεσε επίσης ότι οι αρχαίοι χτίστες του Γκουνούνγκ Παντάνγκ
είχαν βρει τις στυλοειδείς ενώσεις εκ φύσεως στον χώρο.
Όμως μετά, ανακάλυψαν κάτι περίεργο.
Η στυλοειδής ένωση έχει εισαχθεί από άλλη περιοχή,
από άλλη τοποθεσία.
Αυτό σημαίνει ότι όλα αυτά τα κομμάτια, και τα 50.000,
βάρους ως κι ενός τρίτου του τόνου το καθένα, μεταφέρθηκαν στον λόφο.
Όταν η ομάδα του δρα Άκμπαρ πρωτοερεύνησε,
βρήκε γρήγορα ενδείξεις για την παρουσία ανθρώπων,
σε ένα επονομαζόμενο πολιτισμικό στρώμα, αλλά όχι αυτό που περίμεναν.
Προς μεγάλη μας έκπληξη, το μέρος έχει δύο πολιτισμικά στρώματα.
Το πρώτο στρώμα στην επιφάνεια είναι από το 500 π.Χ.
500 Π.Χ.
Μα σε βάθος τεσσάρων μέτρων,
βρήκαμε άλλο ένα πολιτισμικό στρώμα.
Είναι από το 5.200 π.Χ.
5.200 Π.Χ.
Είναι μεγάλη έκπληξη. Είμαστε σοκαρισμένοι.
Είναι πολύ παλιό.
Πριν από 7.000 χρόνια,
κάθε άλλο παρά χτίστες τέτοιας κλίμακας,
δεν υπάρχουν στοιχεία ότι οι άνθρωποι εδώ
ήταν κάτι άλλο από απλοί κυνηγοί-συλλέκτες.
Τι τους ώθησε να καταβάλουν την τεράστια προσπάθεια
μεταφοράς όλων αυτών εδώ;
Δεν είμαι πολύ σίγουρος για τη χρήση του χώρου.
Ωστόσο, δεν έχουμε βρει ακόμα σκελετό ή ανθρώπινο οστό,
οπότε δεν είναι τόπος ταφής.
Ίσως είναι για τελετές και τελετουργικά.
Έχουμε να κάνουμε με ένα μυστήριο. Ένα μυστήριο που θέλει εξήγηση.
Μόνο όταν μια άλλη έρευνα κοίταξε ακόμα βαθύτερα στον χώρο,
μια αναπάντεχη νέα πιθανότητα άρχισε να επιβάλλεται στους ερευνητές.
Ότι μπορεί να ήρθαν αντιμέτωποι
με το έργο ενός πολιτισμού χαμένου στην ιστορία.
Ο δρ Ντάνι Χίλμαν Ναταγουιτζάτζα σπούδασε στο Caltech,
μα δουλεύει στο Ερευνητικό Κέντρο Γεωτεχνολογίας της Ινδονησίας.
Ως γεωλόγος, ο δρ Χίλμαν ήξερε ότι υπήρχε κάτι πολύ περίεργο
στο Γκουνούνγκ Παντάνγκ.
Εξερευνώντας τον χώρο, ανακάλυψε ότι τα στυλοειδή κομμάτια
δεν σκεπάζουν μόνο την κορυφή του λόφου.
Τυλίγουν και τις πλαγιές με αναβαθμίδες
καλύπτοντας μια περιοχή τουλάχιστον 150 στρεμμάτων.
Το εκτεθειμένο τμήμα μεταξύ δύο αναβαθμίδων
φαίνεται πως είναι τοίχος αντιστήριξης.
Κάποιοι αρχαιολόγοι είναι πεπεισμένοι ότι είναι εντελώς φυσικό.
Ξέρω ότι είναι φυσική πέτρα,
αλλά υποστηρίζουν ότι όλη η διάταξη είναι φυσική.
Είναι φυσικά, αλλά δεν είναι στη φυσική τους θέση.
ΔΡ ΝΤΑΝΙ ΧΙΛΜΑΝ ΝΑΤΑΓΟΥΙΤΖΑΤΖΑ - ΓΕΩΛΟΓΟΣ
-Και κανονικά κάθετα. -Κάθετα, ναι.
-Σωστά. -Κι εδώ είναι στο πλάι.
-Επίσης, δεν είναι κομμένα έτσι. -Ναι.
Εδώ όλα είναι κομμένα στο ένα ή ενάμισι μέτρο.
Σωστά.
Υπάρχει κάτι άλλο ασυνήθιστο που παρατήρησε ο δρ Χίλμαν
ανάμεσα στα κομμάτια.
Στη φυσική θέση, δεν υπάρχει συνδετικό υλικό ανάμεσα.
Θα είναι πολύ σφιχτά ενωμένα.
Μα εδώ, ανάμεσα σε αυτές τις στυλοειδείς πέτρες, υπάρχει κονίαμα
-που τις κρατά ενωμένες, σαν τσιμέντο. -Ναι.
Το πάχος είναι πέντε εκατοστά και είναι πολύ συνεπές.
Δηλαδή, ισιώνουν τα οικοδομικά κομμάτια
με το κονίαμα ανάμεσά τους. Το έβαλαν επίτηδες εκεί άνθρωποι
-ως μέρος της διαδικασίας κατασκευής. -Ναι.
Ο Ντάνι άρχισε να το ερευνά
κι εδώ άρχισαν οι εκπλήξεις.
Ο δρ Χίλμαν άρχισε να συνειδητοποιεί, καθώς συνδύαζε όλα του τα δεδομένα,
ότι το Γκουνούνγκ Παντάνγκ δεν είναι μόνο ένας λόφος.
Αυτός είναι ο αρχαίος χώρος του Γκουνούνγκ Παντάνγκ.
Η βόρεια πλευρά έχει μια σκάλα
που ανεβαίνει πάνω από 90 μ.
μέχρι που φτάνει στην πρώτη αναβαθμίδα.
Σε μια περιοχή μήκους 150 μέτρων και πλάτους 40 μέτρων περίπου.
Ολόκληρος ο λόφος κυκλώνεται από τοίχους αντιστήριξης από στυλοειδή βασάλτη.
Χρησιμοποιώντας 50.000 κομμάτια,
είναι ένα τεράστιο έργο γαιοπλασίας
που αναδιαμόρφωσε τον λόφο
σε αυτό που περιγράφεται καλύτερα ως κλιμακωτή πυραμίδα.
Είναι όλες ανθρωπογενείς αναβαθμίδες.
Ναι.
Δεν έχει το ίδιο σχήμα πυραμίδας
με των Μάγια ή της Γκίζας.
Όχι. Είναι παρόμοια ιδέα. Υψώνεται με βαθμίδες σε σχήμα πυραμίδας.
-Μα έχει κυκλικά χαρακτηριστικά. -Όντως.
Υπάρχει ζήτημα ορισμού. Πώς ορίζουμε μια πυραμίδα;
Αν την ορίσουμε ως μια κατασκευή που υψώνεται σε μια σειρά αναβαθμίδων,
τότε αυτό κοιτάμε στο Γκουνούνγκ Παντάνγκ.
Και μόνο το γεγονός ότι μια τόσο αρχαία πυραμίδα υπάρχει εδώ
μπορεί να αλλάξει ριζικά τι ξέρουμε για τις ικανότητες των προγόνων μας.
Οι αρχαιολόγοι πιστεύουν ότι η παλαιότερη πυραμίδα στον κόσμο
χρονολογείται περίπου στα 4.700 χρόνια πριν.
Και δεν είναι στην Αίγυπτο, αλλά στο Περού.
ΙΕΡΗ ΠΟΛΗ ΤΟΥ ΚΑΡΑΛ-ΣΟΥΠΕ - ΠΕΡΟΥ
Ο δρ Χίλμαν βρήκε στοιχεία ότι το Γκουνούνγκ Παντάνγκ είναι πιο παλιό.
Πόσο παλιό είναι, λοιπόν;
Ποιος το έχτισε; Και γιατί;
Ο δρ Χίλμαν και η ομάδα του
επιστρατεύονται τεχνολογία που χρησιμοποιείται σε γεωλογικές έρευνες
για να ψάξουν απαντήσεις βαθιά μέσα στην κατασκευή.
Έχουμε τρεις μεθόδους εδώ.
-Το GPR. -Ναι, το ραντάρ διείσδυσης εδάφους.
-Ραντάρ διείσδυσης εδάφους, ναι. -Ναι.
-Και την τομογραφία αντίστασης. -Ναι.
Και επίσης τη σεισμική τομογραφία.
Προηγουμένως, οι αρχαιολόγοι είχαν σκάψει τον χώρο μόνο μερικά μέτρα
και σε μερικές απόμερες τάφρους.
Αυτή η νέα τεχνολογία καλύπτει περισσότερο έδαφος…
-Τριάντα μέτρα. -Τριάντα.
…και πάει βαθύτερα.
Θα χρησιμοποιήσουμε το ραντάρ διείσδυσης εδάφους,
για την έρευνα με GPR.
Το ραντάρ διείσδυσης εδάφους
εκπέμπει παλμούς ραδιοκυμάτων στο έδαφος.
Όταν χτυπούν κάτι, επιστρέφουν, και τα δεδομένα καταγράφονται και αναλύονται.
Επιλέξαμε τη συχνότητα των 40 μεγαχέρτζ για να διεισδύσουμε στα 30 μέτρα.
Εντάξει. Πάμε.
Όσο περισσότερα μαθαίνει η ομάδα από τις τομογραφίες του εσωτερικού,
τόσο πιο μυστηριώδες γίνεται.
Η φύση των υπόγειων κατασκευών έγινε πιο περίπλοκη.
Αν και ο βασάλτης είναι πάντα εκεί,
πάντα ως δομικό υλικό.
Η σεισμική τομογραφία, συγκεκριμένα, έχει αποκαλύψει ένα ενδιαφέρον σημείο
βαθιά μέσα στον λόφο.
Έχει τη σεισμική ταχύτητα περίπου 200 μέτρων ανά δευτερόλεπτο.
Μάλιστα. Τι σημαίνει αυτό με απλά λόγια;
Είναι κενό.
ΤΟΥΝΕΛ/ΘΑΛΑΜΟΣ
-Κενό. Άδειος χώρος. -Άδειος.
Καταλαβαίνεις το σχήμα του άδειου χώρου;
Όπως βλέπεις εδώ, είναι ορθογώνιος.
-Είναι ορθογώνιος. -Ναι.
-Και το σημείο είναι ακριβώς… -Ναι.
-…στο κέντρο του χώρου. -Μάλιστα.
Κάτω από τη Βαθμίδα Ένα, υπάρχει επίσης ένας θάλαμος…
ΘΑΛΑΜΟΣ - ΤΕΧΝΗΤΟΣ ΤΟΙΧΟΣ
-Ναι. -…που συνδέεται με αυτόν τον θάλαμο
κάτω από τη δεύτερη βαθμίδα.
Ο δρ Χίλμαν και η ομάδα του ανακάλυψαν
τουλάχιστον τρεις τεράστιους ορθογώνιους θαλάμους.
Ένας σε βάθος περίπου δέκα μέτρων,
ίσως κάποιου είδους προθάλαμος,
φαίνεται πως έχει ένα τούνελ πρόσβασης που οδηγεί στον κύριο θάλαμο.
Και ένας άλλος διάδρομος ενώνει με έναν τρίτο θάλαμο,
σε βάθος 20-30 μέτρων.
Και οι τρεις βρίσκονται κατά μήκος του κεντρικού άξονα.
Με συναρπάζουν όλοι αυτοί οι θάλαμοι.
Πόσο εύχομαι να πείθατε τους αρχαιολόγους
να κάνουν ανασκαφή εδώ.
Όταν είδαμε αυτούς τους θαλάμους…
-Ναι. -…τους τρεις θαλάμους,
μείναμε έκπληκτοι.
Ξέρεις ότι έχεις βρει κάτι σημαντικό.
-Ασφαλώς. -Ναι, είναι ολοφάνερο.
Ναι.
Όμως, για τους ιστορικούς και τους αρχαιολόγους που πρωτοέσκαψαν εδώ,
η ανακάλυψη του δρα Χίλμαν δεν βγάζει νόημα.
Το αποδεκτό χρονολόγιο της ανθρώπινης ιστορίας
λέει ότι η φυλή των κυνηγών-συλλεκτών
που ζούσε πάνω στον λόφο 7.000 χρόνια πριν…
5.200 Π.Χ.
…δεν θα μπορούσε να χτίσει μια κατασκευή
τέτοιου μεγέθους και πολυπλοκότητας.
Κι όμως, είναι εδώ.
Ένα μυστήριο που χρειάζεται έρευνα.
Για να χρονολογήσουν τον λόφο που δεν είναι λόφος,
η ομάδα του δρα Χίλμαν πήρε άλλο ένα εργαλείο γεωλογίας,
τη γεώτρηση.
Δείγματα από τα ψηλότερα δύο στρώματα χρονολογούνται από 3.000 χρόνια πριν…
1.000 Π.Χ.
…μέχρι περίπου 8.000 χρόνια πριν.
6.000 Π.Χ.
Όταν, όμως, τρύπησαν στα 15 μέτρα,
βρήκαν κάτι εντελώς απρόσμενο.
6.000 Π.Χ.
Αυτά τα τμήματα στρώθηκαν περίπου 11.600 χρόνια πριν…
9.600 Π.Χ.
…πηγαίνοντας πίσω την προέλευση του χώρου στο τέλος του τελευταίου Παγετώνα.
Και τα ευρήματα του δρα Χίλμαν δεν σταμάτησαν εκεί.
Πηγαίνοντας πιο κάτω, περίπου 30 μέτρα, βρήκε το πρώιμο στρώμα κατασκευής.
Ας χρονολογήσουμε πότε σχηματίστηκε.
Το στρώμα τέσσερα μπορεί να είναι πριν το 20.000.
-Πριν το 20.000. -Πολύ παλιό.
Αυτά τα "καρότα" έφερναν στην επιφάνεια υλικά
που χρονολογούνται μέχρι και 24.000 χρόνια πίσω.
22.000 Π.Χ.
Βιολογικά υλικά που σχετίζονται με δομικά στοιχεία βαθιά πλέον θαμμένα.
Και αυτό έπεισε τον Ντάνι, και πείθει και εμένα,
ότι το Γκουνούνγκ Παντάνγκ έχει πολύ αρχαία προέλευση.
Τα ευρήματα του Ντάνι είναι απολύτως εντυπωσιακά κι αλλοπρόσαλλα.
Ως τώρα, οι αρχαιολόγοι θεωρούσαν αποδεδειγμένο γεγονός
ότι δεν φτιάχτηκε καμία μεγάλη κατασκευή στη Νοτιοανατολική Ασία
μέχρι 4.000 χρόνια πριν.
Χρονολογείς την κατασκευή στην Εποχή των Παγετώνων.
Αυτό μου δημιουργεί μεγάλο ενθουσιασμό.
-Ναι. -Αναρωτιέμαι
αν αυτοί οι θάλαμοι περιέχουν κάποια απόδειξη ή πληροφορία
που μπορεί να έχει σχέση
με την έρευνα για τον χαμένο πολιτισμό.
-Ξέρουμε λίγα για την ιστορία μας. -Σωστά.
Μας λείπει κάτι μεγάλο εδώ.
Είναι μια ιδέα που η συμβατική αρχαιολογία δεν αποδέχεται.
Η ιδέα ότι είναι ανθρωπογενής κατασκευή
δεν αμφισβητείται πια σοβαρά από κανέναν.
Αλλά η αρχαιολογία δυσκολεύεται να αποδεχτεί
ότι η προέλευσή της ίσως χρονολογείται στα 24.000 χρόνια πίσω.
Στον τελευταίο Παγετώνα.
Οι ακαδημαϊκοί διστάζουν να κατανοήσουν
ότι η Εποχή των Παγετώνων ήταν πολύ ιδιαίτερη
και ο κόσμος ήταν πολύ διαφορετικός.
Βλέπετε, τότε, 20.000 χρόνια πριν, η Γη δεν ήταν όπως είναι τώρα.
Το νησί της Ιάβας δεν ήταν νησί.
Ήταν το νοτιότερο μέρος μιας τεράστιας ηπείρου της Νοτιοανατολικής Ασίας.
Μιας ηπείρου που οι γεωλόγοι ονομάζουν Σουνδανία.
Την τελευταία Εποχή των Παγετώνων
η στάθμη της θάλασσας ήταν περίπου 120 μέτρα χαμηλότερα απ' ό,τι σήμερα.
ΙΑΒΑ
Η σημερινή Θάλασσα της Ιάβας ήταν μια τεράστια έκταση γης
που επεκτείνονταν από την ηπειρωτική Ασία.
Η Σουνδανία κάλυπτε μια περιοχή περίπου 1.800.000 τ.χλμ…
ΣΟΥΝΔΑΝΙΑ
22.000 Π.Χ.
…περίπου στο μέγεθος των δυτικών Ηνωμένων Πολιτειών.
Ήταν μια ολόκληρη υποήπειρος.
ΙΝΔΙΚΟΣ ΩΚΕΑΝΟΣ - ΚΟΛΠΟΣ ΒΕΓΓΑΛΗΣ
Γνωρίζουμε ότι φυλές κυνηγών-συλλεκτών ευημερούσαν στην άγρια ζωή της Σουνδανίας
μέχρι και 45.000 χρόνια πριν και πιθανότατα πολύ νωρίτερα.
Γιατί ένας πιο τεχνολογικά προηγμένος πολιτισμός
να μην υπήρχε εδώ;
Σε έναν ψυχρό και αφιλόξενο κόσμο, αυτή η έκταση της Νοτιοανατολικής Ασίας
θα ήταν μία από τις ζεστές και φιλόξενες τοποθεσίες
όπου οι πρώτοι άνθρωποι μπορεί να δοκίμασαν
να αναπτύξουν έναν προηγμένο και σύνθετο πολιτισμό.
Όποιος έχτισε το Γκουνούνγκ Παντάνγκ
μοιραζόταν τον κόσμο με τους κυνηγούς,
οι οποίοι ξέρουμε ότι είχαν μεγάλη παρουσία.
Δεν είναι τόσο τρελή ιδέα.
Ακόμα και σήμερα, τα τεχνολογικά προηγμένα έθνη του κόσμου
συνυπάρχουν με κυνηγούς-συλλέκτες, όπως οι Σαν στη Ναμίμπια
ή οι Λακαντόν στο Μεξικό,
ή οι Καζάκοι στη δυτική Μογγολία.
Διαφορετικοί πολιτισμοί σε διαφορετικά στάδια ανάπτυξης
πάντα ζούσαν μαζί ο ένας με τον άλλο.
Το Γκουνούνγκ Παντάνγκ δείχνει
ότι κάποιος πολιτισμός υπήρχε στην περιοχή της υφαλοκρηπίδας της Σούνδης
ο οποίος μπόρεσε να δημιουργήσει μια τεράστια μεγαλιθική κατασκευή.
Ένας πολιτισμός που ειδικευόταν στο χτίσιμο με στυλοειδή βασάλτη.
Είναι ένα είδος κατασκευής που έχω ξαναδεί σε αυτά τα μέρη,
στο μικρό νησί Πονπέι του Ειρηνικού, σε έναν χώρο γνωστό ως Ναν Μαντόλ.
ΝΑΝ ΜΑΝΤΟΛ - ΠΟΝΠΕΪ
Και αυτή κατασκευάστηκε με ηφαιστειακά κομμάτια βασάλτη
απλωμένα το ένα πάνω στο άλλο, όπως στο Γκουνούνγκ Παντάνγκ.
Οι αρχαιολόγοι πιστεύουν ότι η κατασκευή
που φαίνεται στη Ναν Μαντόλ σήμερα χρονολογείται στα 900 χρόνια πριν,
όταν τα κομμάτια εξορύχτηκαν σε γειτονικό νησί.
Στις εξερευνήσεις σε προηγούμενες επισκέψεις μου
βρήκα αρκετά μεγαλιθικά υποστυλώματά της να εκτείνονται κάτω από το νερό,
υποδηλώνοντας ότι πρώιμες εκδοχές ίσως φτιάχτηκαν
όταν η στάθμη της θάλασσας ήταν χαμηλότερη.
Οι αρχιτέκτονες του Παντάνγκ
πέρασαν τον Νότιο Ειρηνικό και έφτασαν στη Μικρονησία;
Και αν ναι, τι τους συνέβη;
Πιστεύω ότι έχει σχέση με αυτό που συνέβη
περίπου 12.800 χρόνια πριν,
όταν η Εποχή των Παγετώνων άλλαξε ταχύτητα ξαφνικά και δραματικά.
Τα πράγματα γίνονταν σταδιακά πιο θερμά για μεγάλο χρονικό διάστημα.
Και ξαφνικά δύο πράγματα συμβαίνουν ταυτόχρονα.
Πρώτα, η παγκόσμια θερμοκρασία βουτά
εκεί που ήταν στο απόγειο της Εποχής των Παγετώνων
και το κάνει σχεδόν κυριολεκτικά εν μία νυκτί.
Και δεύτερον, ανεβαίνει ξαφνικά και ανεξήγητα η στάθμη της θάλασσας.
Κανονικά, σε μια Εποχή Παγετώνων, όταν εισέρχεσαι σε ένα επεισόδιο ψύχους,
δεν περιμένεις να δεις πολύ νερό να πέφτει στον ωκεανό,
επειδή το νερό έχει γίνει πάγος.
ΣΟΥΝΔΑΝΙΑ
Αυτό που συνέβη ήταν μια μεγάλη πλημμύρα.
Μεταξύ 12.800 και 11.600 χρόνων πριν, οι ωκεανοί φούσκωσαν δραματικά…
9.600 Π.Χ.
…σε μια σειρά έντονων πλημμυρών η μία μετά την άλλη.
Τελικά, η μεγάλη ήπειρος της Σουνδανίας
καλύφθηκε από τη θάλασσα, ένας χαμένος κόσμος.
Προκαλεί την προφανή απορία.
Μπορεί να υπάρχουν κι άλλοι ναοί και κατασκευές στη Θάλασσα της Ιάβας
που περιμένουν ανακάλυψη;
Ποιος ξέρει τι χάθηκε από την άνοδο της στάθμης της θάλασσας.
Αυτή η εποχή έντονων πλημμυρών θα είχε αφήσει τραύμα στην ανθρωπότητα.
Και υπάρχει απόδειξη ότι το έκανε.
Όλοι οι αρχαίοι πολιτισμοί διατήρησαν παραδόσεις μιας πλημμύρας
που κατάπιε τη Γη.
Εδώ στην Ινδονησία,
οι Μπατάκ έχουν τη δική τους εκδοχή αυτού του παγκόσμιου μύθου.
ΘΕΟΣ-ΔΗΜΙΟΥΡΓΟΣ
ΣΟΥΝΔΑΝΙΑ
Κάποτε, πολύ καιρό πριν, η Γη γέρασε και έγινε βρόμικη.
Έτσι, ο θεός-δημιουργός Ντεμπάτα έστειλε μια πλημμύρα
για να καθαρίσει τη Γη από κάθε έμβιο ον.
Το τελευταίο ζεύγος ανθρώπων κατέφυγε στο ψηλότερο βουνό.
Αλλά καθώς θα τους έπνιγαν τα νερά,
ο θεός μετάνιωσε για το τέλος τους.
Δημιούργησε έναν σβόλο γης,
τον άπλωσε πάνω στην πλημμύρα σχηματίζοντας την Ινδονησία
κι έτσι το ζεύγος σώθηκε.
Και το ζεύγος έκανε παιδιά για να εποικίσει πάλι τη Γη
και έγιναν οι πρόγονοι των Μπατάκ.
Είναι μια ιστορία αρχαίας αποκάλυψης που βρίσκουμε ξανά και ξανά
σε παραδόσεις σε όλο τον κόσμο, που κληροδοτούνται επί χιλιάδες χρόνια.
Φυσικά, υπάρχει η αναφορά του Νώε στη Βίβλο.
Όμως, η ινδική λαογραφία μιλάει και για έναν ψαρά, τον Μανού,
που επέζησε μιας πλημμύρας μετά από προειδοποίηση θεού.
Από τους Σουμέριους ως τους Βαβυλώνιους, τους αρχαίους Έλληνες ως τους Κινέζους,
όλοι έχουν παρόμοιες εκδοχές της ίδιας ιστορίας.
Η ιδέα ότι όλα αυτά είναι απλώς σύμπτωση,
ότι επινοήθηκαν από ξεχωριστούς πολιτισμούς, δεν βγάζει νόημα.
Όλα αυτά τα πράγματα είναι πιθανότητα ιστορίες
που πέρασαν από γενιά σε γενιά
από άτομα που επέζησαν.
Παγκόσμια κατακλυσμικά γεγονότα
με γρήγορες ανόδους της στάθμης του νερού
προέκυψαν και ξαφνικά η παγκόσμια παράδοση μιας γενικής πλημμύρας
δεν είναι πια ένας μύθος αλλά μια ανάμνηση.
Μια περιγραφή γεγονότων.
Με συναρπάζει η αρχαία ιστορία της Ινδονησίας
και τα μυστικά που μας αποκαλύπτει στο Γκουνούνγκ Παντάνγκ.
Έτσι όπως λειτουργεί η αρχαιολογία,
θα συνεχίσει να υπάρχει μεγάλη αντίσταση στα νέα στοιχεία
και είναι προβληματικό.
Θα έπρεπε να δέχονται νέα στοιχεία
και να αλλάζουν πρόθυμα γνώμη
όταν νέα στοιχεία υποδεικνύουν ότι χρειάζεται.
Τι είδος αντίδραση είχες από τους αρχαιολόγους;
-Ακόμη δεν το αποδέχονται. -Μάλιστα.
Λυπάμαι γιατί οι αρχαιολόγοι,
ή οποιοσδήποτε άλλος ερευνητής, σταματούν τις έρευνες.
Είναι πολύ λυπηρό, γιατί αν μη τι άλλο, είναι ένα μυστήριο εδώ
στο οποίο θα έπρεπε να δίνουν προσοχή.
Αν αποδεικνύαμε ξεκάθαρα
και αποδεχόμασταν ότι υπήρχαν προηγμένοι πολιτισμοί πριν το 11.000 π.Χ.,
θα ήταν μεγάλο βήμα.
Επιχειρηματολογώ
ότι έγινε ένας παγκόσμιος κατακλυσμός περίπου 12.500 χρόνια πριν
που αφάνισε σχεδόν όλα τα ίχνη.
Μας έχουν μείνει αυτές οι εφιαλτικές αναμνήσεις…
που προσπαθούμε να απορρίψουμε λέγοντας
"Είναι απλώς δοξασίες, μύθος, παράδοση".
Είναι αναμνήσεις.
Αληθινές μνήμες κάποιου φρικτού πράγματος
που έπαθαν οι πρόγονοί μας στο τέλος των Παγετώνων.
Διατηρούνται στους θρύλους, την τέχνη και την πέτρα.
Δεν μιλούν μόνο για μια μεγάλη πλημμύρα.
Αναφέρουν επίσης επιζώντες του κατακλυσμού,
ταξιδιώτες που έσπειραν τους σπόρους της αναγέννησης της ανθρωπότητας.
Είναι μια παράδοση ιδιαίτερα ισχυρή
στον ίδιο αρχαίο πολιτισμό
που έφτιαξε τη μεγαλύτερη ανθρωπογενή πυραμίδα στη Γη.
Εκεί πηγαίνω μετά
και δεν είναι η Αίγυπτος.
Υποτιτλισμός: Νάσια Γιαγκοπούλου